**Pranešimas žiniasklaidai**

2024 m. lapkričio 5 d.

**„Citadele“ bankas pelnė tarptautinį „FinTech Magazine“ apdovanojimą**

**Prestižiniuose „FinTech Magazine“ apdovanojimuose įvertinti prie inovacijų plėtros aktyviai prisidėję finansinių paslaugų teikėjai. „Citadele“ bankas pelnė apdovanojimą „Skaitmeninio banko“ kategorijoje, kurioje pavyko aplenkti JAV banką „Wells Fargo“ ir fintech bendrovę „TransferMate“.**

„Pastaraisiais metais nuosekliai investavome savo laiką ir kitus resursus į skaitmeninių sprendimų kūrimą. Todėl džiaugiamės, kad mūsų įdirbis neliko nepastebėtas ir sulaukėme pasaulinio pripažinimo. Šį apdovanojimą gauti ypač malonu žinant, kad tarp finalininkų buvo ir JAV bankas, turintis plačiai išplėtotas skaitmenines paslaugas“, – komentuoja Vladislavs Mironovs, „Citadele“ valdybos narys, strategijos direktorius.

Vertinant kandidatus buvo atsižvelgta į tokius kriterijus, kaip skaitmeninės bankininkystės sprendimų galimybės, siekiant gerinti vartotojų patirtį, siūlomų novatoriškų funkcijų gausa, infrastruktūra, skirta apsaugoti klientų duomenis, ir į banko platformą integruotų inovacijų konkurencingumas.

Vertintojų komisiją sudarė tarptautinių bendrovių ir universitetų atstovai, kaip „Vodafone Business“, „Santander Bank“, „Saphyre“, „IBM Consulting“, Grinvičo universitetas ir kt.

Tarptautinius *FinTech* apdovanojimus organizuoja Londone leidžiamas analitinis leidinys „FinTech Magazine“.

**Apie „Citadele“ grupę**

„Citadele“ banko, kuriam „Moody’s“ yra suteikęs Baa2 reitingą, misija – modernizuoti finansų rinką ir suteikti daugiau galimybių privatiems asmenims ir verslui Baltijos šalyse. Pirmąjį 2024 m. pusmetį „Citadele“ bankas privatiems klientams, smulkiojo, vidutinio ir stambiojo verslo įmonėms Baltijos šalyse suteikė finansavimą už 621 mln. eurų, bendras banko paskolų portfelis siekė 3 mlrd. eurų, o indėlių bazė sudarė 3,7 mlrd. eurų. Be tradicinių bankinių paslaugų, „Citadele“ bankas savo klientams siūlo pažangiausius technologinius sprendimus, įskaitant modernią mobiliąją programėlę, galimybę atsidaryti banko sąskaita su asmenuke, mokėjimo žiedus ir galimybę atsiskaityti mobiliuoju telefono numeriu. „Citadele“ bankas yra pagrindinė grupės įmonė Latvijoje, o jos pavaldžiosios įmonės ir filialai veikia Latvijoje, Lietuvoje ir Estijoje.